izzako/sundanese-pixelgpt huggingface dataset:
Asparagin (lambangna Asn atawa N) nyaéta asam α-amino anu anu dipaké dina biosintésis protéin
Ieu asam amino ngandung hiji gugus α-amino (wangun kaprotonan −NH dina kaayaan biologis), hiji gugus asam α-karboksilat (wangun deprotonasi −COO− dina kaayaan biologis), jeung hiji ranté gigir karboksamida, ku kituna kaasup asam amino polar (dina pH pisiologis) alipatik
Pikeun manusa, ieu asam amino henteu ésénsial, kusabab bisa disintésis di jero awak, dikode ku kodon AAU jeung AAC
Glutamin atawa glutamina (lambangna Gln atawa Q) nyaéta asam α-amino anu dipaké dina biosintésis protéin
Ranté gigirna sarupa jeung asam glutamat, iwal gugus karboksilatna diganti ku hiji amida
Ieu asam amino kaasup polar, tanpa muatan, teu ésénsial kusabab galibna bisa disintésis di jero awak, ngan kalan-kalan butuh tambahan asupan tina dahareun
Glutamina dikode ku kodon CAA jeung CAG
Dina getih manusa, glutamina téh asam amino bébas pangceuyahna
Asupan glutamin bisa diala tina kadaharan anu euyeub protéin, kayaning daging sapi, daging hayam, lauk, susu jeung produk olahanana, endog, ogé tina sayuran kayaning buncis, bit, bayem, wortel, peterseli, gedang, jeung kadaharan permentasi kawas miso
Isoleusin atawa isoleusina (lambangna Ile atawa I) nyaéta asam α-amino anu dipaké dina biosintésis protéin
Isoleusin ngandung hiji gugus α-amino (wangun kaprotonan −NH dina kaayaan biologis), hiji gugus asam α-karboxilat (wangun deprotonasi −COO dina kaayaan biologis), jeung hiji ranté gigir hidrokarbon cagak (hiji atom karbon ngabeungkeut tilu atom karbon séjénna)
Isoleusin kagolongkeun asam amino non-polar, tanpa muatan (dina pH pisiologis), ranté cagak, alipatik
Di manusa kaasup ésénsial, kusabab teu bisa disintésis di jero awak sorangan
Isoleusin disintésis tina pirupat maké énzim biosintésis leusin di séjén organisme
Isoleusin dikode ku kodon AUU, AUC, jeung AUA
Tréonin atawa tréonina (lambang Thr atawa T) nyaéta asam amino anu dipaké dina biosintésis protéin, ngandung hiji gugus α-amino (wangun kaprotonan −NH dina kaayaan biologis), hiji gugus karboxil (wangun deprotonasi −COO− dina kaayaan biologis), jeung hiji gugus gigir anu ngandung hiji gugus hidroxil, ku kituna jadi asam amino polar tanpa muatan
Tréonin kaasup asam amino ésénsial pikeun manusa, kusabab teu bisa disintésis di jero awak sorangan: kudu nyokot tina dahareun
Tréonin disintésis tina aspartat dina baktéri sarupaning "E. coli"
Tréonin dikode ku sakabéh kodon anu dimimitian ku AC (ACU, ACC, ACA, jeung ACG)
Serin atawa serina (lambang Ser atawa S) nyaéta asam α-amino anu dipaké dina biosintésis protéin anu ngandung hiji gugus α-amino (wangun kaprotonan − dina kaayaan biologis), hiji gugus karboxil (wangun deprotonasi − dina kaayaan biologis), jeung hiji ranté gigir gugus hidroximétil, ku kituna kagolong asam amino polar
Serin bisa disintésis sacara pisiologis, jadi kaasup asam amino non-ésénsial
Serin dikode ku kodon UCU, UCC, UCA, UCG, AGU, jeung AGC
Pirolisin (lambang Pyl atawa O; anu dikode ku stop kodon UAG) nyaéta asam α-amino anu dipaké dina biosintésis protéin dina sababaraha "archaea" jeung baktéri métanogenik; teu aya di manusa
Pirolisin ngandung hiji gugus α-amino (wangun kaprotonan – dina kaayaan biologis), hiji gugus asam karboxilat (wangun deprotonasi –COO− dina kaayaan biologis)
Ranté gigir pirrolin-na sarupa jeung dina lisin, watekna basa jeung boga muatan positip dina pH nétral
Bispénol A (BPA) nyaéta sanyawa kimia anu utamana dipaké dina manupaktur rupa-rupa plastik
Wangunna padetan tanpa warna anu leyur dina kalolobaan pelarut organik, sabalikna dina cai
BPA diproduksi dina skala industri ku kondénsasi pénol jeung aseton, anu produksi skala globalna ngahontal 10 juta ton taun 2022
BPA panglobana dipaké salaku ko-monomér dina produksi polikarbonat, anu ngawengku 65-70% ti sakabéh produksi BPA., manupaktur résin époxi jeung résin pinil éster 25-30%-na
Sésana 5% dipaké kana plastik kinerja luhur sarta aditip minor dina PVC, poliurétan, kertas termal, jeung sababaraha lianna
BPA lain plastisizer, najan mindeng disebut kitu
Pangaruh BPA kana kaséhatan geus lila jadi bahan hoghag
BPA téh xénoéstrogén, boga pasipatan mirip-hormone anu nyarupakeun pangaruh éstrogén kana awak
Najan pangaruhna lemah pisan, pamakéan bahan anu ngandung BPA jadi pikamelangeun, pangpangna anu dipaké pikeun dahareun, pakéan, nota balanja, jeung pangeusi huntu
BPA geus loba dipariksa ku badan-badan kaséhatan di loba nagara, kaasup ku WHO
Sanajan paparan normal handapeun kadar risiko, sababaraha nagara geus ngawatesan leuwih ketat, pangpangna nyaram BPA dina botol kadaharan/inuman orok
Aya bukti yén paparan BPA ka orok geus nyirorot ku panyaram ieu
Plastik tan-BPA geus mimiti dipaké, diganti ku bispénol séjén kayaning bispénol S jeung bispénol F, ngan angger aya nu teu yakin naha bener ieu leuwih aman atawa henteu
Asam aspartat (lambang Asp atawa D; wangun ionikna katelah aspartat), nyaéta asam α-amino anu dipaké dina biosintésis protéin
Sarua jeung asam amino lianna, asam aspartat ngandung hiji gugus amino jeung hiji asam karboksilat
Gugus α-amino-na dina wangun kaprotonan –NH dina kaayaan pisiologis, anapon gugus asam α-karboxilatna deprotonasi −COO−dina kaayaan pisiologis
Asam aspartat boga ranté gigir asam (CH2COOH) anu beréaksi jeung asam amino lianna, énjim, jeung protéin di jero awak
Dina kaayaan pisiologis (pH 7,4) dina protéin ranté gigirna biasana aspartat dina wangun muatan négatip, −COO−
Asam aspartat lain asam amino ésénsial pikeun manusa, kusabab bisa nyintésis sorangan upama butuh, anu dikode ku kodon GAU jeung GAC
-Aspartat minangka salasahiji asam -amino anu kapanggih di mamalia
[3] Dina protéin, ranté gigir aspartat osok kabeungkeut hidrogén ngabentuk péngkolan asx atawa motip asx, anu mindeng kajadian dina tungtung-N hélix alpa
-isomér Asp mangrupa salasahiji ti 22 asam amino protéinogenik, nyaéta bata anu ngawangun protéin
Asam aspartat, siga asam glutamat, kagolongkeun asam amino asam anu pKa-na 3,9, tapi dina péptida mah gumantung ogé kana lingkungan lokal, bisa nepi ka 14
Asp téh perpasip dina biosintésis
Béréndélan prasasti/batutulis di Nusantara
Perang Iznalloz nyaeta perang Reconquista Spanyol nu lumangsung dina taun 1295 di Provinsi Granada, caket kota Iznalloz
Perang ie mimilukeun antara pasukan Emirat Granada nu dipingpin ku Sultan Muhammad II jeng jelma-jelma ti Karajaan Kastila nu dipingpin ku Grand Master Ordo Calatrava, Ruy Pérez Ponce de León
Perang ieu nyababkeun kekalahan badag pikeun Kastilia jeung Ordo Calatrava, anu Grand Masterna maot tina tatu anu diderita dina perang
Sistéina atawa sistéin (lambang Cys atawa C; ) nyaéta asam amino protéinogenik semiésénsial anu rumusna HOOC-CH-(NH2)-CH2-SH
Ranté gigir tiol dina sistéin osok kapaké dina réaksi énzimatik salaku nukléopil
Nalika aya salaku résidu katalitik deprotonasi, kadang simbol Cyz dipaké
Wangun deprotonasi umumna bisa maké simbol Cym ogé
Ieu tiol babari kaoksidasi jadi turunan disulpida sistin, anu boga pancén struktural penting dina protéin
Dina ieu kasus, simbol Cyx kadang dipaké
Nalika dipaké aditip dahareun, nomer E-na E920
Sistéin dikode ku kodon UGU jeung UGC
Sistéin jeung métionin anu ngandung walirang leuwih babari kaoksidasi batan asam amino lianna
Tin nyaéta buah dahareun tina Ficus carica, spésiés tangkal leutik kembangan ti suku Moraceae, pituin Méditerania jeung Asia kulon, dipelak ti jaman kuna nepi ka kiwari sumebar ka sakuliah dunya pikeun diala buahna atawa papaés
"Ficus carica" téh spésiés tipe marga "Ficus", ngawengku leuwih ti 800 spésiés tatangkalan tropis jeung sobtropis
Tangkal tin leutik atawa ngarungkun, jangkungna nepi ka , kulit kaina bodas lemes
Daunna rubak ngaramo tilu atawa lima
Panjang buahna kelir héjo nepi ka bungur atawa coklat, daging buahna beureum amis sikian leutik rangu
Tin bisa didahar langsung atawa digaringkeun, atawa dijieun salé jeung rupa-rupa olahan bungbuahan
Ngan kusabab segerna teu awét, lolobana dipasarkeun garing atawa olahan
Taun 2018, produksi sajagat ngahontal 1,14 yuta ton, lolobana ti Turkiyé Jeung nagara-nagara Aprika Kalér (Mesir, Maroko, jeung Aljazair)
Pénilalanin (lambang Phe atawa F) nyaéta asam amino ésénsial anu boga rumus kimia
Ieu molekul bisa dianggap hiji gugus bénzil diganti gugus métil dina alanin, atawa hiji gugus pénil ngaganti tungtung hidrogén terminal dina alanin
Ieu asam amino ésénsial kaasup nétral jeung nonpolar kusabab watek inert jeung hidropobik ranté gigir gugus bénzil
-isomér dipaké pikeun ngabentuk sacara biokimiawi protéin anu dikode ku DNA
Pénilalanin téh prékursor tirosin, monoamin neurotransmitter dopamin, norépinéprin (noradrénalin), épinéprin (adrénalin), jeung pigmén kulit mélanin
Pénilalanin dikode ku kodon UUU jeung UUC
Pénilalanin aya dina susu mamalia, dipaké dina manupaktur produk dahareun jeung inumeun sarta dijual salaku suplemén giji kusabab boga pangaruh analgesik jeung antidéprésan
Ieu molekul téh prékursor langsung neuromodulator pénétilamin, suplemén diet
Salaku asam amino ésénsial, pénilalanin teu disintésis de novo di manusa atawa sato lianna, ku kituna kudu nyokot tina sumber-sumber prot inwanu ngandung pénilalanin
Kode genetik nyaéta sakumpulan aturan anu dipaké ku sél pikeun marjamahkeun émbaran anu dikode dina materi genetik (runtuyan triplét nukléotida DNA atawa RNA anu katelah kodon) jadi protéin
Translasi dipigawé ku ribosom, anu numbu-numbukeun asam amino protéinogenik dina runtuyan anu ditangtukeun ku mRNA, maké molekul tRNA ) pikeun mawa asam amino sarta maca tilu nukléotida mRNA sakaligus
Kode genetik méh sarua di sakabéh organisme sarta bisa dipidangkeun dina wangun tabel basajan 64 éntri
Kodon nangtukeun asam amino naon anu bakal ditambahkeun nalika sintésis protéin
Iwal ti sababaraha, hiji kodon tilu nukléotida dina runtuyan asam nukléat nangtukeun hiji asam amino
Ampir kabéh gén dikode ku skéma tunggal (baca tabel kodon RNA)
Anapon kitu, aya sababaraha anu teu akur jeung ieu skéma, di antarana baé génom mitokondria)
Pardagangan II, Bandar, Simalungun
Samanhudi atawa sok disebut Kyai Haji Samanhudi (Surakarta, 1868 - Klaten, 28 Desember 1956) nyaéta pangadeg Sarekat Dagang Islam, hiji organisasi massa di Indonésia nu saméméhna mangrupakeun paguyuban para padagang batik di Surakarta, tuluy ngalegaan wengkuan kana isu-isu politik nasional
Samanhudi keur leutikna dibere ngaran nyaeta Soedarno Nadi
Anjeunna boga aksés ka atikan kawates, sarta ngan sakola di Sekolah Rakyat tapi teu nepi lulus
Sanggeus kaluar ti sakola, Samanhudi neruskeun profesi anyarna salaku pengusaha batik, neruskeun usaha kolotna
Samanhudi ngarasakeun ayana perbedaan perlakuan para pangawasa Hindia Walanda antara padagang pribumi anu mayoritasna padagang muslim jeung padagang Tionghoa
Samanhudi tuluy berinisiatif ngadegkeun organisasi pikeun para padagang pribumi nyaeta Sarekat Dagang Islam (SDI) minangka respon kana usaha imperialisme modern sangkan Indonésia jadi pasar jeung sumber bahan baku pikeun industri kolonial barat
Samanhudi maot di Klaten jeung dimakamkeun di Solo
Dumasar kana Keppres No
590 taun 1961, kaping 9 Nopémber 1961, KH
Samanhudi sacara resmi dilélér gelar Pahlawan Indonésia
Samanhudi katelah tokoh pendiri Sarekat Islam atawa Sarekat Dagang Islam (SDI) anu diadegkeun dina 16 Oktober 1905/16 Syaban 1323 H. Saterusna dituluykeun ku H.O.S
Tjokroaminoto dina raraga meunangkeun pangakuan salaku badan hukum tanggal 10 September 1912/27 Ramadhan 1330 H. Usaha hukum ieu dilaksanakeun ku anjeuna sangkan dina mangsa nu bakal datang SDI meunangkeun legalitas kagiatan
Vérsi séjén nyebutkeun, nurutkeun tulisan H. Colijn dina "Koloniale Vraagstukken Heden en Morgen" taun 1928, SDI diadegkeun dina 1911 sarta meunang hiji badan légal dina 1912
Péptida (tina Yunani kuna πεπτός, ti πέσσειν) nyaéta ranté pondok asam amino anu disambungkeun ku beungkeut péptida
Ranté anu kurang ti dua puluh asam amino disebut oligopéptida, sarta ngawengku dipéptida, tripéptida, jeung tetrapéptida
Polipéptida nyaéta ranté péptida anu leuwih panjang, sinambung, tanpa cagak
Ku lantaran kitu, péptida kaasup kana kelas polimér biologis jeung oligomér, sarupa jeung asam nukléat, oligosakarida, polisakarida, jeung sajabana
Polipéptida anu ngandung leuwih ti 50 asam amino katelah protéin
Protéin diwangun ku hiji atawa leuwih polipéptida nu disusun dina cara biologis pungsional, osok kabeungkeut ligan kayaning koénzim jeung kopaktor, atawa protéin séjén atawa makromolekul séjén kayaning DNA atawa RNA, atawa rakitan makromolekul anu pajeujeut
Asam amino nu geus diasupkeun kana péptida disebut résidu
Molekul cai dileupaskeun nalika formasi unggal beungkeut amida
Kabéh péptida iwal péptida siklik boga N-terminal (gugus amina) jeung C-terminal (gugus karboksil) résidu dina tungtung péptida (sakumaha ditémbongkeun keur tétrapéptida dina gambar)
Aya sababaraha jinis péptida anu digolongkeun dumasar kana sumber jeung pungsina
Kelompok péptida ngawengku péptida tutuwuhan, péptida baktéri/antibiotik, péptida supa, péptida invertebrata, péptida ampibi/kulit, péptida peurah, péptida kangker/antikangker, péptida paksin, péptida imun/radang, péptida otak, péptida éndokrin, péptida ingestif, péptida cerna, péptida kardiovaskular, péptida ginjal, péptida pernapasan, péptida opiat, péptida neurotropik, jeung péptida getih-otak
Sababaraha péptida ribosom bakal ngalaman proteolisis
Ieu fungsi, ilaharna dina organisme luhur, salaku hormon jeung molekul signaling
Sababaraha mikroba ngahasilkeun péptida salaku antibiotik, sarupaning mikrosin jeung baktériosin
Kokontolan nujul ka ngaran pikeun sababaraha spésiés tutuwuhan:
Koka ngawengku opat pepelakan ti family Erythroxylaceae, pituin Amérika Kidul beulah kulon
Koka katelah ku kandungan alkaloid psikoaktip: kokain
Yamaha Byson (ogé katelah Yamaha FZ16 atanapi biasa katelah Si Kebo ) nyaéta motor sport anu diproduksi ku Yamaha Motor Company
Motor ieu mimiti diluncurkeun di Indonésia dina tanggal 21-22 Séptémber 2010 di sabana Gunung Bromo, Jawa Wétan
Ti mimiti dipasarkeun di Indonésia, Yamaha Byson geus kajual leuwih ti 146.145 unit
Dina awal mecenghulna taun 2010, Yamaha Byson kungsi dijual 23.265 unit ti Séptémber nepi ka Désémber 2010
Taun 2011, penjualan ngahontal 53.704 unit
Taun 2012, PT Yamaha Indonesia Motor Manufacturing (YIMM) ngaronjat kapasitas produksina, unggal bulan bisa ngahasilkeun nepi ka 15 rébu unit
Ti Januari nepi ka Juli 2012, 69.176 unit Yamaha Byson dijual di pasar
Yamaha Byson geus sababaraha parobahan minor dina cet na striping design, bari mesin sarta spésifikasi teknis lianna teu robah
Opat période parobahan minor Yamaha Byson kalebet ieu: Periode kahiji
Dina awal munculna di Indonésia taun 2010, diwanohkeun di Gunung Bromo, Jawa Wétan
Yamaha Byson diproduksi di Thailand
Dina mangsa ieu, Yamaha Byson diwangun ku opat varian warna
Taun 2011, Yamaha Byson parantos diproduksi di Indonésia kalayan 4 varian warna
Taun 2012, ditambah hiji varian warna Emas Mewah
Yamaha Byson dina mangsa ieu leuwih herang tibatan produksi dina période saméméhna
Taun 2012, Yamaha Byson diproduksi kalayan desain anu langkung poék kalayan warna anu dominan hideung
Taun 2013, Yamaha Byson diproduksi deui kalayan tampilan anu langkung seger sareng langkung terang bari ngajaga desain anu biasana poék
Dinasti Ming ( Basa Cina :明朝, hanyu pinyin : "ming chao" ) ( 1368 - 1644 ) nyaéta salah sahiji tina dua dinasti nu diadegkeun ku pemberontakan tani sapanjang sajarah Cina
Dinasti ieu mangrupikeun dinasti Han pamungkas anu maréntah saatos dinasti Song
Dina 1368, Zhu Yuanzhang junun nundungkeun bangsa Mongol balik kalér jeung ngaruntagkeun Dinasti Yuan maranéhanana ngadegkeun
Anjeunna ngadegkeun dinasti Ming (大明國; Dà Míng Guó), kalayan puseur dayeuhna di Yingtian (kiwari Nanjing ) sateuacan putrana, Zhu Di, anu janten kaisar ka-3 mindahkeun puseur dayeuh ka Shuntian (kiwari Beijing )
Mangsa mimiti Dinasti Ming ditandaan ku periode tenang jeung kamakmuran di handapeun Kaisar Hongwu, Zhu Yuanzhang
Kaisar Hongwu ngaréformasi sistim pamaréntahan jeung birokrasi ku cara ngadegkeun organ birokrasi anyar anu silih imbang pikeun nyegah munculna lembaga pamaréntahan anu boga wewenang teuing
Anjeunna ogé ngalaksanakeun pangwangunan ékonomi, ngeureunkeun sadaya ekspedisi militér pikeun masihan waktos sareng katengtreman rahayat pikeun ngalaksanakeun tanggung jawabna dina unggal widangna
Kawijakan ieu hasil ditandaan ku ngaronjatma jumlah pangeusi jadi 10.650.000 rumah tangga atawa 65.000.000 urang dina taun 1393
Dina ahir Dinasti Ming, pemberontakan raged sakuliah nagara jeung di puncak na, Beijing ragrag ka cangkingan pemberontak dipingpin ku Li Zicheng
Eleh ieu ngabakukarkeun Chongzhen gantung diri di pasir tukangeun Kota Terlarang
Li, nu kungsi paséa jeung Wu Sangui, nangkep kulawargana di Beijing, ngabalukarkeun Wu mutuskeun nyerah ka Manchu nu lajeng nalukkeun Li Zicheng sarta ngawasa Beijing dina 1644
Saatos Beijing diparéntah ku suku Manchu, aranjeunna teras ngadegkeun Dinasti Qing anu nandaan runtagna Dinasti Ming
Sésa-sésa wadyabalad anu satia ka Dinasti Ming tuluy ngungsi ka Cina kidul jeung neruskeun perlawanan sacara misah
Ming Kidul antukna tiasa diruntagkeun ku Kaisar Kangxi dina 1683
Gedung Kologdam nyaéta wangunan kolonial di Bandung
Dina taun 1920-an, Gedung Kologdam dijadikeun ajang Jaarbeurs de Bandung (pameran dagang taunan)
Komplek wangunan ieu katut pendopona ayeuna geus dirobah jadi Markas Komando Pendidikan dan Pelatihan Komando Daerah Militer III/Siliwangi
Wangunan jeung komplek sakurilingna dirancang ku Wolff Schoemaker, arsiték anu kasohor di Hindia Walanda
Wangunan ieu diwangun taun 1920 sarta dijadikeun lokasi utama kanggo acara Jaarbeurs de Bandung
Pameran dagang munggaran dilaksanakeun ti 20 Méi nepi ka 3 Juni 1920, satuluyna unggal bulan Juni jeung Juli
Rupa-rupa konférénsi jeung paméran ti rupa-rupa industri di Priangan jeung sabudeureunana diayakeun di ieu kompleks
Dina taun 1919, arsiték Wolff Schoemaker ngararancang Pusat Pameran Dagang (Jaarbeurs) sanggeus studi banding di Amérika Serikat
Wangunan ieu mangrupikeun desain manehna anu dijiéun pang mimitina sanggeus balik ti Amérika Serikat
Dirarancang dina gaya Art Deco sarta dipangaruhan ku gaya arsiték Frank Lloyd Wright, wangunan ieu ngabentuk salib
Tilu arca manusa ngahias fasad wangunan dina desain nu dipangaruhan ku gaya Amsterdam
Dina jaman kolonial Walanda, wangunan ieu dijadikeun puseur "Departement van Oorlog" atawa Departemen Perang ku pamaréntah Hindia Walanda
Komando Daerah Militér III/Siliwangi (disingkat Kodam III/SLW) (Aksara Sunda Baku: , "Komando Daérah Militer III/Siliwangi"), nyaéta Komando Pertahanan Daérah anu ngawengku propinsi Banten jeung Jawa Kulon
Markas Komando nyaéta di Jl
69 Kota Bandung, Jawa Barat
Dina tanggal 22 Agustus 1945 atawa lima poé sanggeus Proklamasi Kamerdékaan Indonésia, pamaréntah ngadegkeun Badan Kaamanan Rakyat (BKR) sebagai salah sahiji antisipasi ngalawan ancaman nu beuki nambahan
Salajeungna tanggal 5 Oktober 1945, BKR diganti ngaran jadi Tentara Kaamanan Rakyat (TKR)
Jawa Kulon meunang ngabentuk Komandemen-I TKR anu ngawasa 3 divisi
Divisi-I ngawengku Karesidenan Banten jeung Bogor (kantor pusatna di Serang), Divisi-II ngawengku Karesidenan Jakarta jeung Cirebon (kantor pusatna di Linggarjati), sarta Divisi-III ngawengku Karesidenan Priangan (kantor pusatna di Bandung)
Dina tanggal 20 Méi 1946, tilu divisi éta dihijikeun jadi "Divisi Siliwangi" jeung kantor pusatna di Tasikmalaya
Ngaran Siliwangi terus dipertahankeun, sanajan ngaran unitna robah jadi Tentara &amp; Wilayah (T&amp;T) III Siliwangi, 24 Juli 1950
Saterusna dina 24 Oktober 1959 jadi Kodam VI/Siliwangi, tuluy robah deui jadi Kodam III/Siliwangi dina 2 Pébruari 1985
Keur jaman kolonial Walanda, hiji tempat ieu dingaranan "Paleis van den Legercommandant" atawa Padumukan Panglima Tentara Walanda, nu lokasina gigireun "Departement van Oorlog" (ayeuna jadi Gedung Kologdam)
Chikungunya nyaéta salah sahiji panyakit anu dibalukarkeun ku virus genus "Alphavirus" jeung "Famili Togaviridae"
Ieu virus sumebar ka manusa ngaliwatan reungit "Aedes Aegypti" atawa "Aedes Albopictus"
Dua reungit anu nyababkeun chikungunya téh bisa ogé népakeun panyakit demam berdarah
Ku kituna, anu keuna ku chikungunya bisa ogé keuna demam berdarah dina waktu anu sarua
Chikungunya asalna tina basa Swahili anu ngagambarkeun nyeri atawa flu tulang nepi ka anu ngalaman panyakitna bongkok bakat ku nyeri sendi atawa tulang
Lian ti éta, aya anu nyebutkeun ogé yén chikungunya téh asalna tina basa Makonde anu hartina melengkung ka luhur alatan nyeri sendi
Reungit anu nyababkeun ieu panyakit biasana ngégél beurang waktu manusa keur ngalakukeun aktivitas
Manusa anu kakeunaan ieu panyakit biasana anu cicing di daérah tropis, sanitasi lingkungan goréng, lansia, cicing di tempat wabah, orok anu kakara brol jeung anu kakeunaan panyakit kronik
Nepi ka ayeuna vaksin panyakit chikungunya can kapanggih
Ku kituna, tarékah anu panghadéna ngabasmi véktor anu ngalantarankeun panyakitna
Virus Chikungunya mimiti kapanggih waktu keur ayana wabah dina taun 1952 di wilayah Newala, Tanzania
Tuluy ieu panyakit sumebar di daérah Afrika, Asia, Eropa, jeung di perairan India dan Pasifik
Di Indonesia mimiti kapanggih di Samarinda dina taun 1973
Dina awal taun 2001, kejadian luar biasa (KLB) demam Chikungunya lumangsung di Muara Enim, Sumatera jeung Aceh
Data Kementerian Kesehatan Republik Indonesia nyebutkeun yén 5.042 kasus chikungunya di Indonesia salila taun 2019
Tina éta kasus, aya 1.044 kasus kajadian di provinsi Jawa Barat, disusul Lampung 829 kasus jeung Gorontalo 534 kasus
Ngan, nepi ka ayeuna can aya kasus tilar dunya alatan chikungunya
= Gejala = Gejala anu kaalaman ku nu kakeunaan panyakit chikungunya biasana karasa sanggeus 3 nepi ka 10 poé sanggeus digégél ku reungit anu nyababkeunana
Gejala umumna kawas kieu
= Ngungkulan = Aya sababaraha cara keur ngungkulan ieu panyakit
Bédana chikungunya jeung demam berdarah
= Rujukan =
&lt;ns&gt;0&lt;/ns&gt; &lt;revision&gt; &lt;parentid&gt;672553&lt;/parentid&gt; &lt;timestamp&gt;2025-03-03T19:20:20Z&lt;/timestamp&gt; &lt;contributor&gt; &lt;username&gt;InternetArchiveBot&lt;/username&gt; &lt;/contributor&gt; &lt;comment&gt;Rescuing 1 sources and tagging 0 as dead.)
#IABot (v2.0.9.5&lt;/comment&gt; &lt;origin&gt;678010&lt;/origin&gt; &lt;model&gt;wikitext&lt;/model&gt; &lt;format&gt;text/x-wiki&lt;/format&gt; Bubur beureum nyaéta jenis bubur anu dijieun tina béas jeung gula beureum, umumna disajikeun baréng jeung bubur bodas
Bubur beureum jeung bubur bodas geus jadi tradisi dina budaya Indonésia
Bubur beureum dijieun tina béas, cipati, daun pandan, jeung uyah anu direbus bareng
Bubur beureum disajikeun bareng jeung bubur bodas dina hiji wadah
Dina kabudayaan Indonésia
Dina budaya Jawa, bubur beureum bareng jeung bubur bodas dijieun dina syukuran babaran jeung méré ngaran budak
Bubur beureum nyimbolkeun tina harepan kolotna méh jadi budak anu boga kawani keur hirup dina kasucian jeung kabeneran
Di samping éta, bubur beureum jeung bubur bodas masing-masing ngalambangkeun sél spérma jeung sél telur anu panggih jeung ngababarkeun hiji manusa di alam dunya
Dina budaya Sunda, bubur beureum ilahar dijadikeun bagian tina tradisi Nyalin, nyaéta tradisi masarakat agaris dina nunjukkeun panghormatan jeung rasa syukur, ku cara panén paré diiringan ku upacara masihan barang-barang keur nunjukkeun rasa hormat ka Nyi Pohaci Sanghyang Sri
Tradisi nyalin salah sahijina aya di Desa Sidamulya, Kabupatén Ciamis
Di wewengkon sanés, hususna di Garut, Tasikmalaya, jeung Cirebon, bubur beureum umumna disajikeun dina perayaan Poé Asyura unggal 10 Muharram
Rengkong nyaéta ngaran alat anu digunakeun pikeun manggul paré
Sarta mangrupa salah sahiji kasenian tradisional anu diwariskeun ku karuhun Sunda, anu nepi ka kiwari masih hirup jeung ngawarnaan masarakat agraris di sajumlah wewengkon daerah tanah priangan
Di sajumlah kampung adat, ngarengkong jadi kasenian anu paling sering minton, utamana nalika geugeusan paré dibawa ka pilemburan pikeun ditunda dina leuit
Bubur hanjeli nyaéta bubur anu dijieun tina beras hanjeli, gula kawung, cipati, daun pandan, jeung uyah saeutik
Beras hanjeli dijieun tina biji jali anu digiling
Jali (ngaran ilmiahna Coix lacryma-jobi L.) kaasup kana serealia atawa siki-sikian anu dipelak di daérah tropis
Jali disebat ogé tutuwuhan mutiara China, wangun siki jali nyaéta bulat jeung warnana bodas kusam
Apatis mangrupa salah sahiji sikep jalma anu pasrah jeung mundur dina nyanghareupan hiji kaayaan
Jalma anu kalakuanana apatis tangtu leuwih teu paduli kana kaayaanana sacara émosional, sosial, atawa fisik sacara alamiah
Kecap apatis asalna tina basa Yunani "pathos", nu hartina emosi atawa kereteg
Anu ngabalukarkeun kaluarna sikep apatis téh nyaéta kurangna rasa émosional jeung kereteg dina kahirupan anu nyababkeun munculna kaayaan henteu paduli, henteu boga kereteg haté, émosi jeung teu peka kana kahirupan sosial sapopoé
Di dunya médis, apatis mangrupa kaayaan anu keuna kana individu kalawan ciri kurangna moral jeung teu peka kana kanyeri haté anu nyababkeun dirina katalangsara
Apatis mindeng dianggap salaku sindrom atawa kumpulan gejala
Anu katémbong téh nyaéta kabiasaan anu teu produktif dina ngalaksanakeun kagiatan sapopoé, kurang motivasi pikeun ngahontal kahayang atawa tujuan, henteu paduli kana tujuan anu geus dirarancang pikeun dihontal, leungitna kahayang pikeun merhatikeun atawa miara diri, kahayang pikeun ilubiung dina rupa-rupa kagiatan sosial, teu boga respon émosi anu alus kana iber pikabungaheun atawa iber pikasediheun, susah némbongkeun sagala bentuk rasa, boh senang, keuheul atawa ambek
Sajaba ti éta, jalma anu apatis kurang produktif dina ngahasilkeun kreativitas atawa karya
Ieu kajadian alatan égo dina dirina geus dominan anu moal ngalaman mekarkeun kahirupan tur euweuh daya saing
Aya tilu sikep apatis
Kahiji, apatis émosional kalayan ciri jalma anu kakurangan émosi positif jeung émosi négatip
Kadua, apatis téh keuna ka jalma anu kurang inisiatif pikeun ngamimitian hiji hal kalayan dorongan ti dirina sorangan
Katilu, umumna apatis téh kena ka jalma anu kakurangan réspon émosi jeung motivasi, sarta teu hayang kalibet dina hubungan sosial
Sajaba ti éta, aya ogé anu disebut "bystander apathy", anu miboga ciri teu resep pisan kana kajadian atawa teu paduli ka jalma séjén anu bener butuh bantuan
Satuluyna aya nu disebut "compassion fatigue," nyaéta kacapéan émosional dina kanyaah atawa simpati, sangkan teu aya deui rasa miara batur
Apatis bisa ngarugikeun diri sorangan atawa jalma anu aya di sabudeureunana
Kahiji, balukar anu dihasilkeun nyaéta kurangna kontrol sosial anu disababkeun ku sikep henteu paduli atanapi henteu resep pisan kana sagala rupa hal
Kadua, jalma-jalma anu apatis jeung jalma-jalma di sabudeureunana leuwih hésé mekarkeun hirupna, alatan kurangna kasadaran atawa kaparigelan ka dirina, batur, jeung lingkungan sabudeureunana
Katilu, aya poténsi individualisme dina hiji kelompok masarakat sangkan ngawewegan dulur-dulur anu teu paduli
Kaopat, apatis bisa ngabalukarkeun pasualan anu kacida gedéna, saperti papaséaan atawa teu ragemna antara masarakat anu bakal ngaruksak persatuan
Sababaraha terapi poténsial, kawas terapi stimulasi kognitif atawa stimulasi éléktroterapi kranial, diperlukeun pisan pikeun ngubaran sikep apatis kronis
Léngkah-léngkah pikeun ngungkulan apatis di antarana ngajurung diri pikeun akur jeung ngamangpaatkeun waktu jeung masarakat dina kelompok, ngalakukeun naon waé anu dipikaresep, saperti nonton konsér atawa pilem jeung jama anu dipikacinta, miluan kursus terapi seni atawa kelas (musik, seni rupa, tari), nyoba ngalakukeun olahraga rutin, méré hadiah diri sanggeus ngaréngsékeun kagiatan anu geus dirarancang, bisa cukup saré unggal peuting, gabung jeung ngarojong jalma anu
peuting, gabung jeung ngarojong jalma anu miboga sikep apatis sangkan robah jadi pribadi anu leuwih hadé
Dina widang pulitik, kaparigelan téh digambarkeun dina kaayaan masarakat anu geus teu hayang deui kalibet dina dunya pulitik jeung teu percaya pisan kana lembaga pulitik nu aya
Leuwih husus, gambaran jalma anu apatis dina pulitik teu resep kana kagiatan pulitik, teu resep kana pasualan pulitik, kungsi atawa jarang ngabahas pulitik, teu ngadeukeutkeun diri jeung partai pulitik, teu boga cukup kapercayaan yén maranéhna bisa mangaruhan pulitik jeung teu ilubiung dina pulitik
Salian ti gambaran sikep apatis tadi, aya ogé faktor anu ngadorong hiji jalma jadi apatis dina widang pulitik, nyaéta akibat waktu aktip dina pulitik téh aya anggapan yén aksi pulitik téh mubah jeung kurangna dorongan pikeun ilubiung
Apatis di nagara anu taat kana politik demokratis bahaya pisan sabab bisa ngabalukarkeun krisis legitimasi kakawasaan anu antukna bakal loba golput di unggal arena pulitik nagara
Psikologi forénsik nyaéta cabang psikologi anu patali jeung balukar tina faktor aféktif, kognitif, jeung paripolah ka individu anu keur ngalaman prosés hukum
Ieu hal bisa lumangsung alatan sababaraha kasalahan manusa nu mangaruhan sagala rupa aspék nyaéta pangajén anu samar, gumantung kana pamikiran anu salah, stereotip jeung kaputusan nu dianggap teu adil
Kusabab hubungan antara psikologi jeung hukum anu raket, psikolog mindeng diperedih jadi saksi ahli atawa konsultan di rohang pangadilan
Psikologi forénsik mangrupa widang husus anu kawilang anyar kénéh dina dunya psikologi
Kanyataanna, psikologi forénsik resmi dipikawanoh sacara husus ku "Amérika Psikologi Association" (APA) dina taun 2001
Sanajan kawilang anyar, ieu widang boga akar kamekaran anu kuat pisan ti "Wilhelm Wundt" anu ngadegkeun laboratorium psikologi munggaran di Kota Leipzig, Jérman
Aspék pangpentingna dina psikologi forénsik nyaéta kamampuhan pikeun ngalaksanakeun tés di pangadilan, nyadiakeun informasi ka tanaga légal meh bisa dipikaharti, reformulati tina hasil nyarungsum psikologi kana basa légal di pangadilan
Ku alatan éta, psikolog forénsik kudy bisa narjamahkeun inpormasi psikologis kana rangka hukum nepi ka jéntré
Forénsik asalna tina basa Yunani "Forensis" anu hartina adu réntom atawa sawala
Dina rumpun élmu forénsik téh dipikawanoh widang fisika forénsik, kimia forénsik, psikologi forénsik, kedokteran forensik, toksikologi forénsik, komputer forénsik, balistik forénsik, metalurgi forénsik jeung sajabana
Istilah forénsik nyaéta prosés ilmiah (dumasar kana élmu) dina ngumpulkeun, nganalisis, jeung nepikeun rupa-rupa bukti dina prosés pangadilan anu patali jeung ayana perkara hukum
Kakuatan forénsik nyaéta analisa keur nyangking fakta tina kajadian jeung lingkungan
Tangtu teu gampang pikeun meunangkeun atawa manggihan fakta anu disumputkeun
Kontribusi psikologi dina widang forénsik ngabogaan ruang lingkup kajian anu kacida legana, ti mimiti nyieun kajian ngeunaan profil kriminal "(profiling offender)", saksi mata "(eyewitness)", masalah perwalian anak, ngadétéksi kabohongan, nguji kawarasan méntal, ngeunaan narkoba, ngabasmi zat adiktif, ngungkab dasar neuropsikologis, génétika, jeung prosés mekarkeun palaku, kekerasan doméstik, kekerasan seksual jeung réhabilitasi psikologis di penjara
Sajaba ti éta, dina sidang, psikolog forensik bakal nitah saksi ahli nyadiakeun papatah di luar sidang, salaku hakim "ad-hoc" sarta atikan keur calon hakim
Psikologi forensik nunjukkeun panyadiaan langsung béwara psikologis ka pangadilan anu disebut "psikologi di pangadilan."
Terdakwa teu tiasa dihukum ku sabab teu waras atanapi pikiranna kaganggu ku panyakit nepi ka teu bisa tanggung jawab kana kalakuanana
Ieu téh ngandung harti yén pamarekan keur ngabébaskeun terdakwa tina hukuman kusabab kaayaan psikologisna
Sababaraha sawala khusna dina Psikologi Forensik kaasup ngajén forénsik kriminal jeung sipil, instrumén ngajén forénsik jeung ngajén forénsik gejala panyakit
Hugo Miinsterberg dipikawanoh salaku psikolog munggaran nu disebut bapa psikologi forénsik
Anjeunna ngawanohkeun jeung ngalarapkeun psikologi kana dunya hukum
Gagasan ieu diajukeun dina buku anu judulna "On The Witness Stand"
Dina awal taun 1900-an, psikolog ti Jerman anu ngaranna William Stem mimiti nalungtik sarta ngidéntipikasi saksi anu ningali kajadian sacara langsung
Satuluynana, prakték psikologi forénsik ogé diwanohkeun ku William Healy jeung Lightner Witmer anu neueulkeun kana kontéks hukum anu dilarapkeun kana kagiatan klinis
Witmer salaku "psikolog kajahatan" tangtu dina awal 1900-an
Sanggeus éta, Healy ngan ngadegkeun "Chicago Juvenile Psychopathic Infinite" anu museurkeun kana kagiatan pangajén intervénsi kana pasualan kenakalan remaja anu engkéna bakal jadi modal ilmiah tina kajian psikologi forénsik
Satuluynana, dina taun 1921, prakték psikologi forénsik pikeun ngabéréskeun kasus kenakalan remaja di Amérika Serikat ngajadikeun psikolog forénsik profési anu kacida dipikawanoh pikeun ménta rékoméndasi ngalaksanakeun pamariksaan psikologi salaku saksi ahli dina prosiding yudisial
Dina taun 1962, psikolog forensik dibéré rékoméndasi pikeun ngalaksanakeun pamariksaan psikologi dina kagiatan penegakan hukum ka palaku anu miboga panyakit jiwa atanapi gangguan jiwa
Dimimitian tina kapercayaan masarakat kana peran psikolog forénsik dina prosés hukum "American Psychology-Law Society" diadegkeun
Tungtungna, taun 1970-an jadi puncer publikasi hasil panalungtikan psikologi forénsik dipedalkeun dina rupa-rupa jurnal ilmiah
Sacara umum, fungsi psikologi forénsik raket patalina jeung aksi hukum
Dina mantuan prosés panalungtikan, psikolog forénsik miboga pancén ngalaksanakeun otopsi psikologis, ngawawancara langsung saksi mata, ngalaksanakeun wawancara invéstigasi ka palaku, sarta ngalaksanakeun "propil kriminal" atawa néangan gambaran ngeunaan paripolah jeung profil palaku kriminal
Fungsi nu leuwih spésifik digambarkeun saperti kieu
Émpati (basa Yunani hartina "kataji ku fisik") dihartikeun salaku réspon aféktif jeung kognitif kompléks kana émosi batur
Émpati kaasup kamampuh pikeun ngarasakeun kaayaan émosional batur, ngarasa simpati, mantuan ngaréngsékeun pasualan jeung nyokot puseur implengan batur
Lian ti éta, émpati nyaéta kamampuh individu pikeun ngaidéntipikasi jeung ngarti kumaha rarasaan jeung kaayaan jalma séjén
Basa Inggris empathy ("Empathy") diciptakeun dina taun 1909 ku EB Titchener salaku tarékah pikeun narjamahkeun kecap Basa Jerman nyaéta "Einfühlungsvermögen", fénoména anyar disarungsum ku Theodor Lipps dina ahir abad ka-19
Sanggeus éta, ditarjamahkeun deui kana basa Jerman salaku "Empathie"
Istilah Basa Inggris, "Empathy", diwanohkeun ku psikolog anu jenenganana Edward Titchener dina taun 1909
Ieu stilah mangrupa tarjamahan tina istilah Basa Jerman "Einfühlung."
Saméméhna, istilah "simpati" (basa Inggris: "sympathy" ) biasa digunakeun pikeun nuduhkeun fénoména nu patali jeung rasa émpati
Émpati kognitif nyaéta kamampuh pikeun ngarti rarasaan jeung pikiran batur
Émpati kognitif ngajadikeun komunikator jadi leuwih hadé, sabab bisa mantuan nepikeun informasi ku cara nu pangalusna sangkan maksudna bisa dihontal ku batur
Émpati émosional (ogé katelah émpati aféktif) nyaéta kamampuh pikeun ngabagi rarasaan batur
Sababaraha urang geus digambarkeun salaku "kuring nyeri haté"
Ieu wanda émpati mantuan ngawangun hubungan émosional jeung jalma séjén
Émpati welas asih
Émpati welas asih nyaéta ngarti ka jalma séjén ku cara tindakan jeung mantuan samampuhna nepi ka jalma anu diperhatikeun téh ngaréngsékeun pasualanana
Karajaan Joseon ( Hangul : ; Hanja : ) ogé katelah " Nagara Joseon Agung " nyaéta karajaan anu diadegkeun ku Taejo anu lumangsung salila lima abad, ti bulan Juli 1392 nepi ka Oktober 1897
Dina Oktober 1897 sacara resmi digentos namina Kakaisaran Korea Raya
Diadegkeun saatos runtagna dinasti Goryeo, anu puseur dayeuhna di Kaesong
Sanggeus ngadegkeun dinasti anyar, Yi Seong-gye ngalihkeun puseur dayeuh karajaan aslina di Kaesong, nyaéta dialihkeun rada kidul ka wewengkon Hanseong, ayeuna katelah minangka Seoul
Wates kalér karajaan ieu diperpanjang ka wates alam Walungan Yalu jeung Tumen ngaliwatan panaklukan ti suku Jurchen
Joseon mangrupa dinasti pamungkas Korea ogé mangrupa dinasti Konghucu kalawan pangpanjangna umurna
Dina mangsa pamaréntahanana, Joseon ngarojong cita-cita jeung doktrin Konghucu Cina di masarakat Koréa
Neo-Konfusianisme digunakeun minangka idéologi nagara dinasti anyar
Ageman Budha dihinakeun sarta kadang-kadang nyanghareupan kasusah (diskriminasi) ti dinasti Joseon
Joseon ogé ngalaksanakeun aturan anu éféktip pikeun wilayah Koréa sareng nyaksian ngaronjatna budaya klasik Koréa, padagangan, élmu pangaweruh, sastra, sareng téknologi
Sanajan kitu, dinasti ieu kacida lemahna salila ahir abad ka-16 jeung awal abad ka-17, nalika Invasi Jepang Koréa (1592-1598) jeung tarajangan Manchu kahiji jeung kadua dina 1636 ampir narajang Semenanjung Korea, anu ngarah kana kawijakan isolationis anu mingkin pageuh anu nyebabkeun nagarana katelah minangka "Karajaan Patapa"
Sabada tarajangan ti Manchuria réngsé, Joseon ngalaman periode daméy ampir 200 taun salajengna
Nanging naon waé kakuatan anu ngabalikeun karajaan nalika ngasingkeunana (isolasi), ngirangan dina abad ka-18 sareng nyanghareupan pasalingsingan internal, perebutan kakawasaan, tekanan internasional sareng pemberontakan (bahula), dinasti Joseon lungsur sacara drastis dina ahir abad ka-19
Mangsa Joseon kapungkur ninggalkeun titingal hébat pikeun Korea modern; seueur Kabudayan Korea modern, étika, norma, jeung laku lampah masarakat kana perkara-perkara kiwari, sarta Basa Koréa modern jeung dialek na anu asalna tina budaya jeung tradisi Joseon
Sri Raja Maha Vajiralongkorn (basa Thai: สมเด็จพระเจ้าอยู่หัวมหาวชิราลงกรณ บดินทรเทพยวรางกูร) mangrupa raja Thailand ti 13 Oktober 2016
Minangka raja ka sapuluh ti Dinasti Chakri, anu gumelar Raja Rama X. Anjeunna mangrupa putra pameget hiji-hijina ti Raja Bhumibol Adulyadej sareng Ratu Sirikit
Dina taun 1972, Raja Bhumibol masihan anjeunna gelar "Somdech Phra Boroma Orasadhiraj Chao Fah Maha Vajiralongkorn Sayam Makutrajakuman", anu ngajadikeun anjeunna minangka Putra Mahkota (Yuwaraja) Thailand
Salian ti éta, anjeunna ogé miboga pancén militer Thailand minangka pilot helikopter
Anjeunna milu nyandak bagian dina operasi militer panumpasan Partéi Komunis Thailand dina taun 70-an, sarta ogé mingpin kontak pakarang dina sangkéta wates sareng Kamboja
Sabada ramana pupus dina 13 Oktober 2016, anjeunna diprédiksi bakal jadi raja Thailand sanajan kedah nungguan mangsa duka réngsé
Anjeunna narima tahta dina 1 Désémber 2016, nanging teu acan dimakutaan sacara resmi nepi krémasi ramana salesé dilaksanakeun
Laravel mangrupikeun kerangka aplikasi wéb basis PHP open source, ngagunakeun konsép Model-View-Controller (MVC)
Laravel aya dina lisénsi MIT, ngagunakeun GitHub salaku platform babagi kode
Nepi ka Désémber 2013, Laravel rengking diantara kerangka PHP anu pang populerna sareng aya di luhur kerangka PHP anu sanés sapertos Phalcon, Symfony, CodeIgniter, sareng anu sanésna
Piléa pumila, biasa katelah clearweed, nyaéta tutuwuhan herbaceous nu bisa didahar dina kulawarga nettle ( Urticaceae )
Éta pituin Asia sareng Amérika Kalér wétan, dimana éta disebarkeun sacara lega
"Reundeu" (Staurogyne longata) nyaéta salasahiji tutuwuhan anu daunna bisa dikonsumsi pikeun lalab
Bagéan daun dipaké tempat hirup pikeun mikroflora tangtu, kaasup baktéri phyllosphere
Psikoterapi mangrupa salah sahiji layanan psikologis anu dilaksanakeun ku para ahli ka pasien anu butuh ubar diri sacara psikologis
Ahli dina widang psikoterapi nyaéta psikolog jeung konselor atawa pangaping
Psikoterapi kaasup wangun intervensi klinis
Wanda panyakit anu bisa diubaran ku psikoterapi nyaéta gangguan jiwa
Ubar dina psikoterapi aya patalina jeung pikiran, rasa jeung paripolah
Psikoterapi kaasup salah sahiji metode rumawat sacara klinis utamana pikeun jalma anu ngalaman déprési atawa setrés alatan pasualan beurat anu kaalaman
Istilah psikoterapi asalna tina basa Yunani Kuna, nyaéta "psyche" (jiwa) jeung "therapeia" (rumawat, ngubaran jeung nyageurkeun)
Dina Kamus Besar Bahasa Indonesia, psikoterapi dihartikeun salaku cara ngubaran ngagunakeun kakuatan batin dokter kana jiwa (spiritual) pasien kalawan teu ngagunakeun narkoba, tapi makét metode sugésti, papatah, hiburan, hipnotis jeung sajabana
Dina udaganana, psikoterapi béda jeung konseling
Udagab konseling leuwih heureut upama dibandingkeun jeung psikoterapi
Konseling ukur boga tujuan pikeun mangaruhan kamekaran hiji jalma kalayan ngalibatkeun diri pribadi
Hasil anu dihontal tina konseling nyaéta mulangkeun fungsi hiji jalma luyu jeung kalungguhanana
Psikoterapi miboga udagan anu leuwih loba sabab bisa ngahasilkeun parobahan dasar dina struktur kapribadianana sacara aktual ogé keur mangsa datang
Jadi, psikoterapi miboga tilu udagan, nyaéta terapi, kasaluyuan jeung rémédiasi
Psikoterapi, pangaping jeung konseling mangrupa metode intervénsi
Bédana antara Psikoterapi jeung konseling nyaéta tina segi tingkat pasualan pasien anu disanghareupanana
Psikoterapi lolobana ukur ngubaran pasualan anu parna
Psikoterapi jeung konseling dilaksanakeun lamun aya pamétnta sacara husus ti pasién
Ari bimbingan mah bisa dilakukeun sanajan euweuh pamétnta ti pasién
Ngahijina konseling jeung psikoterapi dimimitian ku Federasi Konseling jeung Psikoterapi Federation Australia dina taun 1998
Ngan, Féderasi Konseling jeung Psikoterapi Australia masih aya bédana antara konseling jeung psikoterapi
Tuluy di Inggris aya anggapan ti konselor yén maranéhna ogé kaasup psychotherapists
Ku alatan éta, dina taun 2000, "British Association for Counseling" ngaganti ngaran organisasina jadi "British Association for Counseling and Psychotherapy"
Psikoterapi jiwa kaasup wanda terapi holistik anu udaganana pikeun mulangkeun kapercayaan pasien
Udagan séjén tina psikoterapi psikiatri nyaéta pikeun ngaronjatkeun fungsi égo pasien
Psikoterapi transpersonal boga udagan pikeun ngaronjatkeun transendensi kasadaran pikiran sangkan bisa ngajajah kasadaran
Hasil anu dihontal tina psikoterapi transpersonal nyaéta kasadaran transpersonal anu nyababkeun sikep diri anu bener
Téhnik psikoterapi transpersonal téh méditasi jeung du'a
nyaéta ngaran pikeun karakter fiksi tina waralaba média Pokémon anu diciptakeun ku Satoshi Tajiri sareng Ken Sugimori
Anjeunna mimiti muncul dina video kaulinan "Pokémon X jeung Y", salaku salah sahiji dua protagonis anu pamaen bisa milih salian Calem
Anjeunna ogé parantos muncul dina sababaraha publikasi Pokémon anu sanés, utamina dina séri anime salaku pendamping perjalanan Ash Ketchum di daérah Kalos
Dina séri manga, anu karakter sareng jalan caritana béda ti vidéo sareng versi anime, anjeunna katelah Yvonne Gabena
Konsepsi jeung kreasi
Karakter Serena dirancang ku Ken Sugimori jeung Atsuko Nishida pikeun vérsi vidéo kaulinan
Sedengkeun pikeun vérsi séri anime dirancang ku Toshihito Hirooka, jeung pikeun vérsi manga ku Satoshi Yamamoto
Ngaran Serena asalna tina kecap Perancis "serein" nu hartina "tenang" atawa "damai"
Mayuki Makiguchi nyoarakeun anime dina basa Jepang, Haven Paschall dina basa Inggris, jeung Clara Dewanti dina basa Indonésia
Dina vidéo kaulinan "Pokémon X sareng Y", Serena muncul salaku karakter anu tiasa dipilih salian ti pasangan lalakina, Calem
Dina kaulinan vidéo online "Pokémon Masters EX", Serena muncul salaku Pelatih Pokémon anu ngabentuk pasangan singkronisasi sareng Fennekin sareng évolusina Braixen sareng Delphox
Dina séri kaulinan vidéo "Super Smash Bros.", Serena muncul dina bentuk Piala Pelatih Pokémon sareng pasangan lalakina, Calem
Serena mimiti muncul dina séri anime "Pokémon XY" anu judulna "Kalos, Dimana Impian sareng Petualangan Dimimitian!"
Kapanggih yén anjeunna terang Ash Ketchum nalika aranjeunna duaan ngahadiran Profesor Oak's Summer Camp di Kota Pallet
Bari ngahadiran acara ieu, Serena leungit di leuweung lajeng slipped sarta murag, hurting tuur nya
Teu lila ti harita, Ash manggihan manéhna tuluy nutupan tatu Serena ku saputangan
Ti dieu Serena teras mimiti resep kana sosok Ash
Saatos diajar yén Ash parantos sumping ka wilayah Kalos, Serena mutuskeun pikeun nuturkeun anjeunna kalayan niat asli pikeun ngabalikeun saputangan Ash
Saatos ningali sareng ngalaman acara sapertos ngadatangan Sycamore Summer Camp, Serena diajar ngeunaan Pokémon Show ti Shauna sareng mutuskeun pikeun janten Pelaku Pokémon
Saatos ngadamel debutna kalayan karugian dina acara Showcase Pokémon inaugural na, anjeunna mutuskeun pikeun motong rambut sareng mimitian nganggo baju anyar
Saatos meunang tilu Princess Keys, Serena teras asup kana kompetisi Demonstrasi Kelas Master di Gloire City, anu ngadu anjeunna ngalawan Aria salaku juara Kalos
Dina pertandingan final, anjeunna eleh Aria
Saatos ngabantosan ngarengsekeun masalah anu lumangsung dina Liga Kalos kalebet masalah anu asalna ti sindikat kriminal Tim Flare, Serena mikirkeun rencana masa depan na
Kalayan motivasi anu dipasihkeun ku Ash, Serena teras mutuskeun yén anjeunna bakal ngiringan kompetisi Pokémon anu lumangsung di Hoenn
Sateuacan parting, Serena masihan Ash ciuman ogé ngungkapkeun parasaan nya nu geus disimpen nepi salila ieu
Serena balik deui dina episode ka-105 séri anime "Pokémon Ultimate Journeys"
Dina épisode ieu anjeunna ngamotivasi Chloe pikeun muncul dina Kontes Pokémon anu diayakeun di Kota Lilycove kalayan kecap anu sami sareng Ash Ketchum nyarios ka Serena nalika aranjeunna ngurilingan Kalos
Disebutkeun ogé yén Braixen na parantos mekar janten Delphox
Serena teras pendak sareng Ash deui sateuacan Ash, Chloe sareng Goh angkat ka Vermillion City
Dua sobatna tuluy papisah deui kalayan jangji baris silih dukung jeung usaha pikeun ngahontal impian masing-masing
Dina séri anime online "Pokémon Evolutions", Serena muncul dina épisode anu judulna "The Visionary" salaku pesaing Calem
Anjeunna jeung Shauna gabung Calem sanggeus ngéléhkeun Lysandre di Markas Rusiah milik sindikat kriminal Tim Flare
Nalika Lysandre mimiti nembak senjata pamungkasna, tilu Pelatih Pokémon ngora ieu tiasa kabur ti pangkalan sareng nyaksian karusakan dasar sareng senjatana tilelep kana taneuh
Y atawa Yvonne Gabena némbongan dina "Pokémon Adventures" bab X &amp; Y salaku tokoh utama dumasar kana Serena anu muncul dina séri vidéo jeung anime
Y nyaéta palatih ngora anu nuju latihan Sky Trainer
Anjeunna milih latihan ieu saatos nampik nuturkeun jejak indungna salaku joki pikeun balapan Rhyhorn
Serena némbongan salaku tokoh utama dina manga "Diancie and the Cocoon of Destruction" sarta "Hoopa and the Clash of Ages" nu mangrupa adaptasi tina pilem tina nami nu sami
Komandan James Bond mangrupikeun karakter anu diciptakeun ku wartawan sareng novelis Inggris Ian Fleming di taun 1953
Anjeunna mangrupikeun protagonis séri "James Bond" anu muncul dina novél, pilem, komik sareng kaulinan vidéo
Fleming nyerat dua belas novel Bond sareng dua kumpulan carita pondok
Dua buku terakhirna - "The Man with the Golden Gun" (1965) sareng "Octopussy and The Living Daylights" (1966) - diterbitkeun saatos Fleming pupus
James Bond nyaéta agén Secret Intelligence Service anu gaduh kode 007
Anjeunna cicing di London tapi aktip sacara internasional
Anjeunna mangrupakeun karakter gabungan anu dumasarna kana sababaraha pimpinan komando anu Fleming nyaho salami aktif di Divisi AKAL Angkatan Laut salila Perang Dunya Kadua, sarta saterasnya karakter ieu teh ditambihkeun gaya jeung rasa nyalira ku Fleming
Ngaran Bond dipercaya dicokot ti ahli permanukan Amérika anu namina sami, sanajan kasebut nyaéta dimungkinkeun yén Fleming nyandak nami ti agén Wales rencangan anjeunna anu namina James C. Bond
Bond ngabogaan sajumlah ciri karakter konsisten nu kapanggih sapanjang buku, kaasup nu panyuka mobil, dahareun, nginum-nginum sareng awewe
Anjeunna digambarkeun oge salaku perokok beurat
Kusabab pupusna Fleming di 1964, aya panulis otorisasi séjén pikeun anu neruskeun runtuyan Bond, kaasup John Gardner, anu nyerat opat belas novel jeung dua novelisasi; Raymond Benson, anu nyerat genep novel, tilu novelisasi jeung tilu carita pondok; sareng Anthony Horowitz, anu parantos nyerat dua novél sareng katiluna bakal diterbitkeun taun 2022
Aya ogé pangarang sanés anu nyerat hiji buku masing-masing: Kingsley Amis (dina nami samaran Robert Markham), Sebastian Faulks, Jeffery Deaver sareng William Boyd
Salaku tambahan, aya oge runtuyan novél dumasar kana kahirupan James Bond ngora anu diserat Charlie Higson sareng Stephen Cole
Karakter James Bond sajauh ieu paling terkenalna dina seri pilem
Total geus aya 27 judul pilem, 25 diantarana film resmi dihasilkeun ku EON Productions sarta dua film non-resmi
Hibiscus macrophyllus, anu katelah tisuk, tesuk, atawa tisuk tambaga nyaéta hiji spésiés tutuwuhan ti subfamili Malvoideae, pituin Cina kidul, Indo-Cina, jeung Malesia kulon (kaasup Pilipina)
Baheula, daunna anu rubak sok dipaké mungkus kadaharan